钦定古今图书集成/理学汇编/文学典/第081卷 > 刘尧夫
## 钦定古今图书集成/理学汇编/文学典/第081卷 > 刘尧夫

按《江西通志》：尧夫字淳叟，金谿人。乾道己丑太学，两
优释褐，时号走马上舍。除国子正，迁大博，陛对，极言
时相之失，且言天子有私人，则外庭有具位，公朝有
他径。语甚切直。上目送之曰：“监司须得如尧夫者。”刘
光祖称其调高才清志大论壮，奏事上前，排斥权幸。
其诗语新韵胜，皆古人所未道。有《井斋集》若干卷。